Laut Kuning

Laut Kuning (di Korea Utara dan Korea Selatan, laut ini kadang kala dipanggil sebagai Laut Barat (서해)) adalah satu nama yang diberikan kepada bahagian utara Laut China Timur, yang mana merupakan sebuah laut kecil di Lautan Pasifik. Ia terletak di antara Tanah Besar China dan Semenanjung Korea. Namanya berasal dari partikel pasir dari ribut pasir Gurun Gobi yang menukarkan permukaan air laut kepada warna kuning semasa musim panas dan boleh dilihat semasa berlayar atau terbang ke barat.

Teluk paling ke dalam di Laut Kuning dikenali sebagai Laut Bohai (dahulunya adalah Teluk Pechihli atau Teluk Chihli). Kedua-dua aliran Sungai Kuning (melalui wilayah Shandong dan ibukotanya Jinan) dan Hai He (melalui Beijing dan Tianjin) berakhir di sini.

Laut Kuning merupakan satu daripada empat nama yang dinamakan di dalam bahasa Inggeris sempena istilah warna biasa— nama-nama lain adalah Laut Hitam, Laut Merah dan Laut Putih.

 Geografi 
Pertubuhan Hidrografi Antarabangsa mentakrifkan sempadan Laut Kuning sebagai:
 Laut Kuning dipisahkan dari Laut Jepun dengan sempadan dari hujung selatan Semenanjung Haenam di wilayah Jeolla Selatan sehingga Pulau Jeju dan dibahagikan kepada Laut China Timur dengan sempadan dari hujung barat Pulau Jeju ke muara Sungai Panjang (Yangtze).

 Fisiografi 
Laut Kuning (tidak merangkumi Laut Bohai) merentang panjang kira-kira 960 km (600 batu) dari utara ke selatan dan kira-kira 700 km (430 batu) dari timur ke barat; dan mempunyai keluasan kira-kira 380,000 kilometer persegi (150,000 batu persegi) dan isi padu kira-kira 17,000 kilometer padu (4,100 batu padu).Yellow Sea, Great Soviet Encyclopedia (in Russian) Purata kedalaman ialah 44 m (setara dengan 144 kaki), dengan maksimum 152 m (499 kaki). Laut ialah bahagian pentas benua yang dibanjiri yang terbentuk selepas tempoh glasier terakhir iaitu Dryas Muda (kira-kira 10,000 tahun yang lalu) apabila paras laut meningkat sehingga 120 m (390 kaki) ke paras semasa. Kedalaman meningkat secara beransur-ansur dari utara ke selatan.

Dasar laut dan pantai didominasi oleh pasir dan kelodak yang dibawa oleh sungai yang bermuara di Laut Bohai seperti Sungai Liao, Sungai Kuning, Sungai Hai dan Teluk Korea iaitu Sungai Yalu. Warna kekuningan air laut yang melambangkan nama laut ini disebabkan oleh pergerakan ribut pasir bersama-sama mendapan daripada sungai.Yellow Sea, Encyclopædia Britannica on-line Setiap tahun, Laut Kuning menerima banyak pasir dan kelodak daripada sungai yang bermuara dekat sini, seperti Sungai Kuning, sehingga warna air laut bertukar menjadi warna kuning keemasan.

 Klimatologi 
Kawasan Laut Kuning adalah sejuk dan mempunyai musim sejuk yang dingin dan kering dengan monsun utara yang bertiup sangat kuat dari akhir November hingga Mac. Purata suhu Januari ialah −10°C (14°F) di utara dan 3°C (37°F) di selatan. Musim panas lembap dan panas dengan taufan yang kerap antara Jun dan Oktober. Suhu udara dalam julat antara 10 dan 28°C (50 dan 82°F). Purata hujan tahunan meningkat daripada kira-kira 500 mm (20 in) di utara kepada 1,000 mm (39 in) di selatan. Kabus kerap berlaku di sepanjang pantai, terutamanya di kawasan air sejuk yang menjulang tinggi.

Laut mempunyai arus siklon hangat, membentuk sebahagian daripada Arus Kuroshio yang menyimpang berhampiran bahagian barat Jepun dan mengalir ke utara terus ke Laut Kuning pada kelajuan kurang daripada 0.8 km/j (0.50 mph). Arus ke arah selatan berlaku berhampiran pantai laut, terutamanya dalam tempoh monsun musim sejuk.

Rujukan

Pautan luar

Sand storm over Yellow Sea, nasa.gov


Kategori:Bentuk tanah di China
Kategori:Bentuk tanah di Korea
Kategori:Laut kecil di Lautan Pasifik
Kategori:Sempadan Korea Selatan-Korea Utara
Kategori:Sempadan China–Korea Utara
Kategori:Geografi Korea Selatan
Kategori:Geografi Korea Utara
Kategori:Geografi China